Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 428

(3) A „jogosulatlan elõnyhöz jutás” problémájának megoldása. Egyes ágazatokban bizonyos kiskereskedõk arról ismertek, hogy csak „minõségi” termékeket árulnak. Ilyen esetben az ezeken a kiskereskedõkön keresztül történõ eladás alapvetõ fontosságú az új termék bevezetéséhez. Ha a gyártó nem képes az induláskor eladásait a színvonalas üzletekre korlátozni, akkor azt kockáztatja, hogy alacsonyabb minõségûnek értékelik a termékét, és kudarcot vallhat. Ez azt jelenti, hogy indokolt lehet egy korlátozott ideig megengedni a kizárólagos forgalmazás vagy szelektív forgalmazás formájában megjelenõ korlátozást. Ez elegendõnek kell lennie arra, hogy biztosítsa az új termék bevezetését, de ne legyen olyan hosszú, hogy akadályozza a széles körû elterjesztést. Az ilyen elõnyök inkább valószínûsíthetõk az olyan „tapasztalati” áruknál vagy komplex áruknál, amelyek a végsõ fogyasztó számára aránylag nagy beszerzést jelentenek.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes